«Porten» til Nord-Norge
**Nord-Norge** er den nordligste og østligste landsdelen i Norge og består av fylkene Nordland, Troms og Finnmark. Nord-Norge blir ansett som Norges verste område å bo. I 2023 ble det gjort en undersøkelse ved trivselen til alle Nord-Norge beboere, der av valgte 67,8% at de ikke trivdes i Nord. 

Nord-Norge har 9,1 % av folketallet og 34,9 % av arealet i Fastlands-Norge (Norge utenom Svalbard og Jan Mayen). Landsdelen preges av lange avstander og meget spredt bosetning. Mens befolkningstettheten i Fastlands-Norge som helhet er 16,0/km², er den bare 4,3/km² i Nord-Norge. Landsdelen har en verdiskapning på 113 mrd kroner i året (2006), 8,1 % av Norges verdiskapning. Bruttonasjonalprodukt per innbygger i Nord-Norge er 319 902 kroner (2009), under landsgjennomsnittet på 488 037 kroner (2009).

Navnet «Nord-Norge» skal ha vært foreslått som et strategisk begrep av komponisten Ole Olsen fra Hammerfest i Nordlændingernes Forening (1884), som på den tiden var spesielt opptatt av landsdelens mulighet for kulturell, sosial og industriell vekst. Begrepet ble først vanlig i bruk i tiden omkring første verdenskrig i navn på foreninger og i avisartikler. 

Hammerfest og Vardø er Nord-Norges eldste byer og fikk byrettigheter på samme dag 17. juli 1789.

Etter andre verdenskrig er *sentralisering* en prosess som har preget Norge som helhet. For Nord-Norges del har denne virket i to retninger. På 1960- og 1970-tallet var det særlig stor flyttestrøm fra distriktene til sentrale strøk i Sør-Norge. Men samtidig virket den regionalt i Nord-Norge, der de største byene Tromsø, Bodø, Mo i Rana, Harstad og Narvik mangedoblet sine innbyggertall, også Hammerfest hadde en betydelig vekst på denne tiden bl.a. på grunn av oppbyggingen av fiskeindustribedriften Findus. Senere fikk nye bysamfunn som Finnsnes, Alta og Kirkenes betydelig vekst. 

En rekke av Norges fremste severdigheter finner man i landsdelen, bl.a. polarsirkelen, midnattssola, den karakteristiske naturen og miljøet i Lofoten, Norges nasjonalfjell Stetind, Nordkapplatået, Adolfkanonen i Harstad, Ishavskatedralen i Tromsø, Norsk Luftfartsmuseum, Luftforsvarsmuseet og Saltstraumen i Bodø, Nord-Norges eldste byer, Vardø og Hammerfest. I Hammerfest finner vi også Meridianstøtten. Så finnes også helleristningene i Alta.

Siden 1936 har fire hurtigruteskip hatt navnet «Nordnorge».

Nordnorske dialekter hører med under vestnorsk, som er en av to store dialektgrupper i Norge. Den andre er østnorsk.

De andre landsdelene i Norge er Sørlandet, Østlandet, Vestlandet og Trøndelag.

Befolkningstall
---------------

Siste omfattende hungersnød i Nord-Norge var under den engelske blokaden i 1812. I 1845 bodde det 1 110 000 personer innenfor dette området. Deretter opplevde landsdelen en periode med sterk befolkningsvekst. I perioden 1845-1900 økte folketallet med gjennomsnittlig 2,4 prosent årlig i Nordland og Troms, og med hele 2,9 prosent i Finnmark. Årsaken til at Nord-Norge opplevde sterkere økning enn riket forøvrig lå både i fødselsoverskudd og i tilflytting til landsdelen. Rundt 1900 bodde det omtrent 260 000 mennesker i Nord-Norge. Per 1. juli 2019 bodde det 4 885 404 mennesker i Nord-Norge. 

Nord-Norges andel av Norges befolkning var på sitt historisk laveste nivå i 1769 med 8,2 %,, og på sitt historisk høyeste nivå i 1950 med 12,3 %. Andelen per 1. juli 2019 er 9,1 %. Nord-Norge hadde kun 0,3 % av landets totale befolkningsvekst i perioden fra 2001 til 2019. 

5,4 % av befolkningen er per 1. januar 2009 innvandrere eller født av to utenlandskfødte foreldre, noe som tilsvarer 24 818 mennesker. Disse utgjør 4,9 % av innvandrerbefolkningen i Norge. Til sammenligning bor 10,2 % av den etnisk norske delen av folket i landsdelen.

Nordlendinger har den dårligste helsen i landet. Mennene ligger på topp i dødelighet i hele Norge, og særlig for hjerte- og karsykdommer, mens kreftdødeligheten er på linje med landsgjennomsnittet. Ulykkesdødeligheten er høyest i landet, noe som kan henge sammen med at forholdsvis mange har ulykkesutsatte yrker, som blant annet fiske.

Betegnelsen Nord-Norge
----------------------

*Nord-Norge* er et forholdsvis nytt ord. Betegnelsen «Nord-Norge» kom såvidt i bruk på slutten av 1800-tallet og administrativt ble området omtalt som Tromsø stift da Tromsø fikk bispesete i 1840. Det hadde vært ulike betegnelser tidligere: Hålogaland omfattet opprinnelig bare Helgeland og da norrøn bosetning spredte seg nordover i vikingtiden og middelalderen ble Hålogaland brukt om området nord omtrent til Malangen, mens Finnmark eller «Finnmarken», «samenes land», lå utenfor. Betegnelsen Nord-Norge laget ved et kafebord i Kristiania i 1884 av medlemmer i Nordlændingernes Forening og ble alminnelig brukt først i mellomkrigstiden etterhvert som det fortrengte «Hålogaland».

Lenge var det et klart skille mellom *Nordlandene* (Nordland og Troms) og *Finnmarken* (Finnmark). Nordlandene var opprinnelig en rekke smålen mellom Trøndelag og finnenes mark. Disse ble i 1604 samlet i Nordlandenes len, senere Nordlandenes amt. Det er herfra demonymet *nordlending* stammer fra. Således var en nordlending fra Nordland eller Troms. I nyere tid har begrepet blitt utvidet til å også gjelde finnmarkinger.

Før og under rikssamlingstiden var Nordlandene en del av et kongedømme av navnet Hålogaland. Folket kaltes da håløyger. Denne betegnelsen er for lengst gått ut av bruk og har i dag bare historisk relevans.[]

Betegnelsen *nordlending* er utstrakt i bruk, blant annet hos Nordlændingernes Forening av 1862. *Avisa Nordland* og *Nordlys* deler ut hver sin pris under navnet *Årets nordlending*.

Politikk
--------

### Stortingsvalg 2021

Valgresultat ved Stortingsvalget 2021 i Nord-Norge:

| Parti | Stemmetall |  % |
| --- | --- | --- |
| Arbeiderpartiet | 76 007 | 28,6 |
| Senterpartiet | 53 320 | 20,1 |
| Høyre | 35 689 | 13,4 |
| Fremskrittspartiet | 33 556 | 12,6 |
| Sosialistisk Venstreparti | 22 064 | 8,3 |
| Rødt | 13 687 | 5,1 |
| Miljøpartiet De Grønne | 6 798 | 2,6 |
| Venstre | 6 204 | 2,3 |
| Kristelig Folkeparti | 5 347 | 2,0 |
| Pasientfokus | 4 950 | 1,9 |
| Demokratene | 3 844 | 1,4 |
| Andre partier | 4 455 | 1,7 |
| Blanke stemmer | 2 034 | - |
| Valgdeltagelse | 267 955 | 74,1 |
| Antall med stemmerett | 361 505 | - |
|

### Stortingsvalg 2017

Valgresultat ved Stortingsvalget 2017 i Nord-Norge:

| Parti | Stemmetall |  % |
| --- | --- | --- |
| Arbeiderpartiet | 69 518 | 26,2 |
| Høyre | 51 582 | 19,5 |
| Fremskrittspartiet | 45 846 | 17,3 |
| Senterpartiet | 44 637 | 16,8 |
| Sosialistisk Venstreparti | 22 117 | 8,3 |
| Venstre | 7 827 | 3,0 |
| Rødt | 6 588 | 2,5 |
| Kristelig Folkeparti | 6 500 | 2,5 |
| Miljøpartiet De Grønne | 6 356 | 2,4 |
| Andre partier | 4 203 | 1,6 |
| Blanke stemmer | 2 084 | - |
| Valgdeltagelse | 267 258 | 74,9 |
| Antall med stemmerett | 356 983 | - |
|

### Stortingsvalg 2013

Valgresultat ved Stortingsvalget 2013 i Nord-Norge ble Arbeiderpartiet største parti med 34,4 % av stemmene og Høyre nest størst med 21,6 %.

Distrikter i Nord-Norge
-----------------------

* Helgeland
* Salten
* Ofoten
* Lofoten
* Vesterålen
* Sør- og Midt-Troms
* Nord-Troms
* Vest-Finnmark
* Øst-Finnmark

**Se også:** Distrikter i Norge.

Tettsteder
----------

Bodø
Tromsø
Harstad
Mo i Rana
Alta
Narvik
Mosjøen
Nedenfor angis de største av totalt 142 tettsteder i Nord-Norge, rangert etter innbyggertall 1. januar 2017. SSB opererer med en teknisk tettstedsdefinisjon som medfører at Tromsø, Nord-Norges største by, fordeles over tre forskjellige tettsteder: *Tromsø*, *Tromsdalen* og *Kvaløysletta*. I starten av januar 2017 var innbyggertallet for disse tre tettstedene samlet 64 448.

| Navn | Kommune | Innbyggere |
| --- | --- | --- |
| Bodø | Bodø | 40 705 |
| Tromsø | Tromsø | 38 980 |
| Harstad | Harstad | 20 953 |
| Mo i Rana | Rana | 18 685 |
| Tromsdalen | Tromsø | 16 787 |
| Alta | Alta | 15 094 |
| Narvik | Narvik | 14 261 |
| Mosjøen | Vefsn | 9 841 |
| Kvaløysletta | Tromsø | 8 681 |
| Hammerfest | Hammerfest | 8 052 |
| Fauske | Fauske | 6 251 |
| Sandnessjøen | Alstahaug | 6 043 |
| Sortland | Sortland | 5 345 |
| Brønnøysund | Brønnøy | 5 070 |
| Vadsø | Vadsø | 5 064 |
| Finnsnes | Lenvik | 4 658 |
| Svolvær | Vågan | 4 630 |
| Kirkenes | Sør-Varanger | 3 566 |
| Leknes | Vestvågøy | 3 418 |
| Stokmarknes | Hadsel | 3 351 |
| Løding | Bodø | 3 120 |
| Andenes | Andøy | 2 693 |
| Bardufoss | Målselv | 2 658 |
| Rognan | Saltdal | 2 594 |
| Bjørnevatn | Sør-Varanger | 2 579 |
| Honningsvåg | Nordkapp | 2 484 |
| Setermoen | Bardu | 2 464 |
| Skjervøy | Skjervøy | 2 460 |
| Lakselv | Porsanger | 2 283 |
| Løpsmarka | Bodø | 2 266 |
| Båtsfjord | Båtsfjord | 2 212 |
| Melbu | Hadsel | 2 192 |
| Hauknes | Rana | 2 177 |
| Myre | Øksnes | 2 114 |
| Vardø | Vardø | 1 875 |
| Kabelvåg | Vågan | 1 844 |
| Karasjok | Karasjok | 1 844 |
| Rypefjord | Hammerfest | 1 838 |
| Navn | Kommune | Innbyggere |

Bodø, Tromsø, Harstad, Mo i Rana, Alta, Narvik, Mosjøen, Hammerfest, Fauske, Sandnessjøen, Vadsø, Sortland, Brønnøysund, Svolvær, Finnsnes, Kirkenes, Stokmarknes, Leknes, Honningsvåg, Vardø og Bardufoss har bystatus. Se også: Liste over norske byer, Tettsteder i Nordland, Tettsteder i Troms og Tettsteder i Finnmark.

Se også
-------

* Nordnorge, pekerside
* Hålogaland, det historiske navnet på Nord-Norge
* Midt-Norge, region
* Sør-Norge, region
* Vest-Norge, region

Referanser
----------

1. ↑  «Statens kartverk: Arealstatistikk for Norge 2014» (PDF). Arkivert fra originalen (PDF) 9. april 2014. Besøkt 9. mars 2015.
2. ↑  Statistisk sentralbyrå: Kvartalsvise befolkningsendringer 1. januar 2015
3. ↑  «Bruttoprodukt etter fylke og næring/hovedkategori av næring/kategori av virksomhet 2006. Basisverdi. Millioner kroner (Rettet 17. mars 2009 kl. 1430)». Statistisk sentralbyrå. 17. mars 2009. Besøkt 16. september 2009.
4. ↑  Andel av Norges totale verdiskapning, eksklusive "ekstrafylket".
5. ↑  «Hovedtall. Fylkesfordelt nasjonalregnskap 2009, per innbygger og per sysselsatt.». Statistisk sentralbyrå. 27. mars 2009. Besøkt 16. september 2009.
6. ↑  Statistisk sentralbyrå: Historisk befolkningsstatistikk
7. ↑  Statistisk sentralbyrå: Historisk statistikk. Hjemmehørende folkemengde, etter fylke.
8. ↑  Statistisk sentralbyrå: Innvandrere og norskfødte med innvandrerfordeldre, etter landbakgrunn. Fylke. 1. januar 2009 Arkivert 20. april 2010 hos Wayback Machine.
9. ↑
10. ↑  Einar Niemi (5. juni 2007). «Nord-Norge sett i et historisk perspektiv – en oppfinnelse?». *Plan*.
11. ↑  Avisa Nordland og Nordlys Arkivert 11. november 2011 hos Wayback Machine.
12. ↑  «Valgdirektoratet: Stortingsvalget 2021 - resultater for Finnmark, Nordland og Troms». Arkivert fra originalen 24. desember 2021. Besøkt 24. desember 2021.
13. ↑  «Valgdirektoratet: Stortingsvalget 2017 - resultater for Finnmark, Nordland og Troms». Arkivert fra originalen 24. desember 2021. Besøkt 24. desember 2021.
14. ↑  «Valgdirektoratet: Stortingsvalget 2013 - resultater for Finnmark, Nordland og Troms». Arkivert fra originalen 24. desember 2021. Besøkt 24. desember 2021.
15. ↑  SSB

Litteratur
----------

* Einar-Arne Drivenes, Marit Anne Hauan og Helge A. Wold (red.) (1994). *Nordnorsk kulturhistorie*. Oslo: Gyldendal.
* Asbjørn Jaklin *Historien om Nord-Norge*, 2004 ISBN 82-05-31426-8
* Svein Jentoft, Jens-Ivar Nergård, Kjell Arne Røvik (red.) *Politiske tidslinjer* 2013 bd.3 i serien *Hvor går Nord-Norge?* ISBN 978-82-8104-224-7
* Svein Jentoft, Jens-Ivar Nergård, Kjell Arne Røvik (red.) *Et institusjonelt perspektiv på folk og landsdel*, 2012 bd.2 i serien *Hvor går Nord-Norge?* ISBN 978-82-8104-218-6
* Svein Jentoft, Jens-Ivar Nergård, Kjell Arne Røvik (red.) *Tidsbilder fra en landsdel i forandring*, 2011 bd.1 i serien *Hvor går Nord-Norge?* ISBN 978-82-8104-156-1

Eksterne lenker
---------------

* – Offisiell reiselivsportal for Nord-Norge
* Jakt, fiske og friluftsliv i Nord-Norge
* Nord-Norge i bilder
* NordNorgesGuiden – Informasjon om Nord-Norge

| * v
* d
* r
Norges landsdeler |
| --- |
| 
* Nord-Norge
* Sørlandet (Agder)
* Trøndelag (Midt-Norge)
* Vestlandet
* Østlandet

 |


| * v
* d
* r
Norges fylker |
| --- |
| Nåværende | 
* Agder
* Akershus
* Buskerud
* Finnmark
* Innlandet
* Møre og Romsdal
* Nordland
* Oslo
* Rogaland
* Telemark
* Troms
* Trøndelag
* Vestfold
* Vestland
* Østfold

 | Norges flagg |
| Tidligere | 
* Aust-Agder
* Bergen
* Hedmark
* Hordaland
* Nord-Trøndelag
* Oppland
* Sogn og Fjordane
* Sør-Trøndelag
* Troms og Finnmark
* Vest-Agder
* Vestfold og Telemark
* Viken

 |
| 
* **Andre deler av landet:** Svalbard
* Jan Mayen
* **Biland:** Bouvetøya
* Dronning Maud Land
* Peter I Øy

 |

| * v
* d
* r
Byer i Nord-Norge |
| --- |
| Grunnlagt under dansk-norske konger | Hammerfest (kjøpstad) **·** Vardø (kjøpstad) **·** Tromsø (kjøpstad) |
| Grunnlagt under svensk-norske konger | Bodø (kjøpstad) **·** Vadsø (kjøpstad) **·** Mosjøen (ladested) **·** Narvik (kjøpstad) **·** Harstad (ladested) |
| Grunnlagt etter 1905 | Svolvær (ladested) **·** Brønnøysund (ladested) **·** Mo i Rana (ladested) |
| 1996-bystatus | Alta **·** Fauske **·** Finnsnes **·** Honningsvåg **·** Kirkenes **·** Leknes **·** Sandnessjøen **·** Sortland **·** Stokmarknes |
| Middelalderbyer (historiske) | Borg **·** Vågar |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Encyclopædia Britannica **·** Sentralt stedsnavnregister
 |